**(Διαβάζω και θυμάμαι)**

 **ΡΗΜΑΤΑ**

Τα ρήματα χωρίζονται σε δύο μεγάλες οικογένειες που λέγονται Συζυγίες.

Στην **Α Συζυγία** και στην **Β Συζυγία**.

* Στην **Α Συζυγία** ανήκουν τα ρήματα που τελειώνουν σε :

 **-ω** ( χωρίς τόνο ) στον Ενεστώτα της ενεργητικής φωνής και

 **-ομαι** στον Ενεστώτα της παθητικής φωνής.

 π.χ**. δένω - δένομαι**

* Στην **Β Συζυγία** τα ρήματα χωρίζονται σε δύο μικρότερες οικογένειες που λέγονται τάξεις.

 Στην **Πρώτη τάξη** και στην **Δεύτερη τάξη.**

* Στην **Πρώτη τάξη της Β Συζυγίας** ανήκουν τα ρήματα που τελειώνουν σε :

 **-ώ/άω ,-άς , -ά/άει** ( με τόνο ) στον Ενεστώτα της ενεργητικής φωνής και

 **-ιέμαι , -ιέσαι , -ιέται** στον Ενεστώτα της παθητικής φωνής

 π.χ. κρατάω/κρατώ - κρατιέμαι ξεχνάω / ξεχνώ - ξεχνιέμαι

* Στην **Δεύτερη τάξη της Β Συζυγίας** ανήκουν τα ρήματα που τελειώνουν σε :

 **-ώ ,-είς ,- εί** ( με τόνο ) στον Ενεστώτα της ενεργητικής φωνής και

 **-ούμαι , -είσαι , -είται** στον Ενεστώτα της παθητικής φωνής

 π.χ. θεωρώ , θεωρείς , θεωρεί…. θεωρούμαι , θεωρείσαι , θεωρείται…

( Εμείς αφού κλίναμε ρήματα της Α Συζυγίας θα θυμηθούμε πως κλίνονται τα ρήματα της Πρώτης τάξης της Β συζυγίας. Θα προσέξουμε καλά τις καταλήξεις και θα κάνουμε σωστά την εργασία χωρίς ορθογραφικά λάθη.)

 **ΚΛΙΣΗ ΡΗΜΑΤΩΝ Β ΣΥΖΥΓΙΑ - ΠΑΡΑΔΕΙΓΜΑ**

 Β ΣΥΖΥΓΙΑ

 ΠΡΩΤΗ ΤΑΞΗ

 ΕΝΕΡΓΗΤΙΚΗ ΦΩΝΗ

|  |
| --- |
|  ΟΡΙΣΤΙΚΗ |
| Ενεστώτας | Παρατατικός | Αόριστος |
| κρατ**άω** / κρατ**ώ** | κρατ**ούσα** | κράτ**ησα** |
| κρατ**άς** | κρατ**ούσες** | κράτ**ησες** |
| κρατ**άει** / κρατ**ά** | κρατ**ούσε** | κράτ**ησε** |
| κρατ**άμε /** κρατ**ούμε** | κρατ**ούσαμε** | κρατ**ήσαμε** |
| κρατ**άτε** | κρατ**ούσατε** | κρατ**ήσατε** |
| κρατ**άνε** / κρατ**ούν** | κρατ**ούσαν** | κρά**τησαν** |

|  |  |
| --- | --- |
| Εξ. Μέλλοντας | Συν. Μέλλοντας |
| θα κρατ**άω** / κρατ**ώ** | θα κρατ**ήσω** |
| θα κρατ**άς** | θα κρατ**ήσεις** |
| θα κρατ**άει** / κρατ**ά** | θα κρατ**ήσει** |
| θα κρατ**άμε** / κρατ**ούμε** | θα κρατήσ**ουμε** |
| θα κρατ**άτε** | θα κρατήσ**ετε** |
| θα κρατ**άνε** / κρατ**ούν** | θα κρατήσ**ουν** |

|  |  |  |
| --- | --- | --- |
| Παρατατικός | Υπερσυντέλικος | Συντ. Μέλλοντας |
| έχω κρατ**ήσει** | είχα κρατ**ήσει** | θα έχω κρατ**ήσει**  |
| έχεις κρατ**ήσει** | είχες κρατ**ήσει** | θα έχεις κρατ**ήσει** |
| έχει κρατ**ήσει** | είχε κρατ**ήσει** | θα έχει κρατ**ήσει** |
| έχουμε κρατ**ήσει** | είχαμε κρατ**ήσει** | θα έχουμε κρατ**ήσει**  |
| έχετε κρατ**ήσει** | είχατε κρατ**ήσει** | θα έχετε κρατ**ήσει** |
| έχουν κρατ**ήσει** | είχαν κρατ**ήσει** | θα έχουν κρατ**ήσει** |



|  |
| --- |
|   ΥΠΟΤΑΚΤΙΚΗ |
| Εξακολουθητική | Συνοπτική | Συντελεσμένη |
| να κρατ**άω** / κρατ**ώ** | να κρατ**ήσω** | να έχω κρατ**ήσει** |
| να κρατ**άς** | να κρατ**ήσεις** | να έχεις κρατ**ήσει** |
| να κρατ**άει** / κρατ**ά** | να κρατ**ήσει** | να έχει κρατ**ήσει** |
| να κρατ**άμε** / κρατ**ούμε** | να κρατ**ήσουμε** | να έχουμε κρατ**ήσει**  |
| να κρατ**άτε** | να κρατ**ήσετε** | να έχετε κρατ**ήσει**  |
| να κρατ**άνε** / κρατ**ούν** | να κρατ**ήσουν** | να έχουν κρατ**ήσει** |

|  |
| --- |
|   ΠΡΟΣΤΑΚΤΙΚΗ |
| Εξακολουθητική | Συνοπτική |
|  κράτ**α** |  κράτ**ησε** |
|  κρατ**άτε** |  κρατ**ήστε** |

**ΠΡΟΣΟΧΗ**

* Τα ρήματα της Β Συζυγίας αφού δεν έχουν δικό τους - **ι** στην κατάληξη κάνουν πάντα Αόριστο σε **–ήσα** και γράφονται με **ήτα**.

π.χ. κράτησα

 κυβέρνησα

 ξύπνησα

* Η κατάληξη **–ήστε** της συνοπτικής προστακτικής γράφετε επίσης με **ήτα.**

π.χ. εσείς κρατήστε

 εσείς κυβερνήστε

 εσείς ξυπνήστε

**Εργασία**

**Κλίνω στην ενεργητική φωνή σε όλες τις εγκλίσεις**

**τα ρήματα : ξεχνώ**

 **κυβερνώ**

 **της πρώτης τάξης της Β συζυγίας.**

****

